Държавен вестник, бр. 22, 2020 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  22
по отношение на което тази държава 
съгласно своето законодателство може 
да предприеме обезпечителни мерки, 
за да осигури неговото събиране, 
компетентният орган на първата посочена 
държава незабавно уведомява компетентния 
орган на другата държава за този факт и по 
избор на другата държава първата посочена 
държава спира или оттегля молбата си. 
8. В никакъв случай разпоредбите на този 
член не се считат като налагащи на едната 
договаряща държава задължението: 
а) да предприема административни мерки, 
отклоняващи се от законите и админи­
стративната практика на тази или на 
другата договаряща държава; 
б) да предприема мерки, които биха 
противоречали на обществения ред 
(ordre public);
в) да предоставя съдействие, ако другата 
договаряща държава не е изчерпала 
всички разумни мерки за събиране 
или обезпечаване, съобразно случая, 
които са предвидени съгласно нейните 
закони или според административната 
є практика; 
г) да предоставя съдействие в случаите, 
при които административната тежест 
за тази държава е очевидно непропор­
ционална на ползата, която ще получи 
другата договаряща държава.
Член 29
Членове на дипломатически представител­
ства и консулски служби
Нищо в тази Спогодба не засяга данъчните 
привилегии на членовете на дипломатически­
те представителства и на консулските служби, 
предоставяни съгласно общите принципи на 
международното право или разпоредбите на 
специални споразумения. 
Г л а в а  V I
ЗАКЛЮЧИТЕЛНИ РАЗПОРЕДБИ
Член 30
Влизане в сила
1. Договарящите държави се уведомяват 
взаимно, че са изпълнени изискванията на 
вътрешното им законодателство за влизане 
в сила на тази Спогодба. Спогодбата влиза 
в сила от датата на по-късното от тези уве­
домления.
2. Разпоредбите на Спогодбата се прилагат:
а) за България:
(i)   по отношение на данъците, удър­
жани при източника, за доходите, 
получени на или след първия ден на 
януари на годината, следваща тази, 
в която Спогодбата влиза в сила;
(ii) по отношение на другите данъци вър­
ху доходите, за данъците, дължими 
за всеки данъчен период, започващ 
на или след първия ден на януари 
на годината, следваща годината, в 
която Спогодбата влиза в сила; и
б) за Пакистан:
(i)   по отношение на данъците, удържани 
при източника, за суми, платени или 
начислени на или след първия ден 
на юли на годината, следваща тази, 
в която Спогодбата влиза в сила; и
(ii) по отношение на другите данъци, 
за данъчните години, започващи на 
или след първия ден на юли на го­
дината, следваща годината, в която 
Спогодбата влиза в сила.
Член 31
Прекратяване
Тази Спогодба остава в сила, докато не 
бъде прекратена от някоя от договарящите 
държави. Всяка от договарящите държави 
може да прекрати Спогодбата по диплома­
тически път, като уведоми другата за това 
не по-късно от 30 юни на всяка календарна 
година, след изтичане на пет години от 
годината, в която Спогодбата е влязла в 
сила. В такъв случай Спогодбата се счита 
за прекратена:
а) за България:
(i)   по отношение на данъците, удър­
жани при източника, за доходите, 
получени на или след първия ден на 
януари на годината, следваща тази, 
в която е изпратено съобщението за 
прекратяване;
(ii) по отношение на другите данъци вър­
ху доходите, за данъците, дължими 
за всяка данъчна година, започваща 
на или след първия ден на януари 
на годината, следваща годината, в 
която е изпратено съобщението за 
прекратяване; и
б) за Пакистан, по отношение на данъ­
ците, удържани при източника, и за 
другите данъци, за суми, платени или 
начислени на или след първия ден на 
юли на годината, следваща датата, на 
която е дадено писмено съобщение за 
прекратяване.
В удостоверение на горното, долуподпи­
саните, надлежно упълномощени за това, 
подписаха тази Спогодба.
Съставена в два екземпляра в Исламабад 
на 21 май 2019 г. на български и английски 
език, като всички текстове имат еднаква сила. 
За Република
За Ислямска репуб-
България:
лика Пакистан:
Лилия Иванова,
Мохамед Ашфак Ахмед,
заместник-министър директор „Международни
на икономиката
данъци“ във Федералния

борд по приходите
2334